ᱜᱟᱱᱫᱷᱤᱱᱚᱜᱚᱨ ᱠᱮᱯᱤᱴᱚᱞ ᱨᱮᱞᱣᱮ ᱥᱴᱮᱥᱚᱱ

ᱜᱟᱱᱫᱷᱤᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ ᱥᱮ ᱜᱟᱱᱫᱷᱤᱱᱚᱜᱚᱨ ᱠᱮᱯᱤᱴᱚᱞ (ᱥᱴᱮᱥᱚᱱ ᱠᱳᱰ: GNC) ᱫᱚ ᱜᱩᱡᱽᱨᱟᱴ ᱨᱮᱱᱟᱜ ᱜᱟᱱᱫᱷᱤᱱᱚᱜᱚᱨ ᱥᱚᱦᱚᱨ ᱨᱮ ᱢᱤᱫ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱡᱟᱦᱟᱸ ᱨᱮ ᱢᱤᱫ ᱕ ᱥᱴᱟᱨ ᱦᱚᱴᱮᱞ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱚᱦᱢᱚᱫᱟᱵᱟᱫᱽ ᱨᱮᱱᱟᱜ ᱥᱩᱨ ᱥᱩᱯᱩᱨ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱡᱟᱦᱟᱸ ᱠᱷᱚᱱ ᱚᱦᱢᱚᱫᱟᱵᱟᱫᱽ ᱥᱮᱱᱚᱜ ᱠᱟᱱ ᱛᱤᱱᱟᱹᱜ ᱜᱟᱱ ᱴᱨᱮᱱ ᱪᱟᱞᱟᱜᱼᱟ ᱾

ᱴᱷᱟᱶ
ᱱᱚᱣᱟ ᱜᱩᱡᱽᱨᱟᱴ ᱨᱮᱱᱟᱜ ᱨᱟᱡᱽᱜᱟᱲ ᱨᱮ ᱥᱮᱵᱟ ᱮᱢᱚᱜ ᱠᱟᱱᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱜᱟᱱᱫᱷᱤᱱᱚᱜᱚᱨ ᱨᱮᱱᱟᱜ ᱥᱮᱠᱴᱚᱨ-᱑᱔ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱤᱨᱟᱠᱳᱱ ᱟᱨ ᱨᱟᱭᱤᱴᱥ ᱛᱟᱞᱟ ᱨᱮ ᱢᱤᱫ ᱡᱩᱢᱤᱫᱽ ᱩᱫᱽᱜᱟᱹᱣ ᱛᱮ ᱵᱮᱱᱟᱣ ᱟᱠᱟᱱ ᱫᱤᱥᱩᱣᱟᱹ ᱴᱚᱴᱷᱟ ᱨᱮᱱᱟᱜ ᱩᱫᱽᱜᱟᱹᱣ (ᱯᱤ.ᱮᱥ.ᱮ.) ᱠᱟᱱᱟ ᱾

ᱢᱩᱬᱩᱛ ᱛᱟᱞᱢᱟ ᱠᱚ

ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱨᱮᱞᱜᱟᱹᱰᱤ ᱠᱚ ᱜᱟᱱᱫᱷᱤᱱᱚᱜᱚᱨ ᱠᱮᱯᱤᱴᱚᱞ ᱨᱮᱞᱣᱮ ᱥᱴᱮᱥᱚᱱ ᱨᱮ ᱵᱟᱱᱟᱨ ᱯᱟᱦᱴᱟ ᱨᱮ ᱠᱚ ᱛᱤᱸᱜᱩᱭᱟ:

 ᱵᱟᱸᱫᱽᱨᱟ ᱴᱟᱨᱢᱤᱱᱟᱥ-ᱫᱤᱞᱞᱤ ᱥᱚᱨᱟᱭ ᱨᱳᱦᱤᱞᱞᱟ ᱜᱚᱨᱤᱵᱽ ᱨᱚᱛᱷ ᱮᱠᱥᱯᱨᱮᱥ
 ᱚᱦᱢᱚᱫᱟᱵᱟᱫᱽ-ᱦᱚᱨᱤᱫᱣᱟᱨ ᱭᱳᱜᱟ ᱮᱠᱥᱯᱨᱮᱥ
 ᱜᱟᱱᱫᱷᱤᱱᱚᱜᱚᱨ ᱠᱮᱯᱤᱴᱚᱞ-ᱤᱱᱫᱳᱨ ᱥᱟᱱᱛᱤ ᱮᱠᱥᱯᱨᱮᱥ
 ᱚᱱᱚᱱᱛ-ᱜᱟᱱᱫᱷᱤᱱᱚᱜᱚᱨ ᱠᱮᱯᱤᱴᱚᱞ ᱢᱮᱢᱩ 
 ᱜᱟᱱᱫᱷᱤᱱᱚᱜᱚᱨ ᱠᱮᱯᱤᱴᱚᱞ – ᱵᱷᱟᱨᱮᱛᱷᱟ ᱢᱮᱢᱩ
 ᱚᱦᱢᱚᱫᱟᱵᱟᱫᱽ-ᱜᱟᱱᱫᱷᱤᱱᱚᱜᱚᱨ ᱠᱮᱯᱤᱴᱚᱞ ᱢᱮᱢᱩ
 ᱜᱟᱱᱫᱷᱤᱱᱚᱜᱚᱨ ᱠᱮᱯᱤᱴᱚᱞ- ᱵᱷᱟᱵᱽᱱᱚᱜᱚᱨ ᱴᱟᱨᱢᱤᱱᱟᱥ ᱤᱱᱴᱟᱨᱥᱤᱴᱤ ᱮᱠᱥᱯᱨᱮᱥ
 ᱜᱟᱱᱫᱷᱤᱱᱚᱜᱚᱨ ᱠᱮᱯᱤᱴᱚᱞ – ᱵᱟᱨᱟᱬᱚᱥᱤ ᱦᱟᱯᱛᱟᱠᱤᱭᱟᱹ ᱥᱩᱯᱚᱨᱯᱷᱟᱥᱴ ᱮᱠᱥᱯᱨᱮᱥ
 ᱢᱩᱢᱵᱟᱭ ᱠᱮᱯᱤᱴᱚᱞ - ᱜᱟᱱᱫᱷᱤᱱᱚᱜᱚᱨ ᱥᱚᱛᱟᱵᱽᱫᱤ ᱮᱠᱥᱯᱨᱮᱥ
 ᱜᱟᱱᱫᱷᱤᱱᱚᱜᱚᱨ - ᱢᱩᱢᱵᱟᱭ ᱠᱮᱯᱤᱴᱚᱞ ᱥᱚᱛᱟᱵᱽᱫᱤ ᱮᱠᱥᱯᱨᱮᱥ
 ᱜᱟᱱᱫᱷᱤᱱᱚᱜᱚᱨ ᱠᱮᱯᱤᱴᱚᱞ-ᱢᱩᱢᱵᱟᱭ ᱠᱮᱯᱤᱴᱚᱞ ᱵᱚᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ

ᱤᱱᱯᱨᱟᱥᱴᱨᱚᱠᱪᱚᱨ
ᱥᱴᱮᱥᱚᱱ ᱨᱮ ᱯᱮᱭᱟ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾ᱥᱴᱮᱥᱚᱱ ᱨᱮᱱᱟᱜ ᱫᱚᱦᱲᱟ ᱩᱛᱷᱱᱟᱹᱣ ᱯᱩᱨᱟᱹᱣ ᱛᱟᱭᱚᱢ ᱑᱖ ᱡᱩᱞᱟᱭ ᱒᱐᱒᱑ ᱦᱤᱞᱚᱜ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱨᱚ ᱢᱳᱫᱤ ᱱᱚᱣᱟ ᱨᱮᱱᱟᱜ ᱩᱫᱩᱜ ᱥᱚᱫᱚᱨ ᱠᱮᱫᱼᱟ ᱾ ᱫᱚᱦᱲᱟ ᱩᱛᱷᱱᱟᱹᱣ ᱨᱩᱣᱟᱹᱲ ᱥᱴᱮᱥᱚᱱ ᱫᱚ ᱫᱤᱵᱭᱚᱝᱜᱚ ᱠᱚ ᱞᱟᱹᱜᱤᱫ ᱵᱮᱱᱟᱣ ᱟᱠᱟᱱᱟ ᱟᱨ ᱯᱞᱮᱴᱯᱷᱚᱨᱢ ᱪᱮᱛᱟᱱ ᱨᱮ ᱢᱤᱫᱴᱟᱹᱝ ᱢᱚᱬᱮ ᱥᱴᱟᱨ ᱦᱚᱴᱮᱞ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱞᱚᱠᱡᱚᱨᱤ ᱦᱳᱴᱮᱞ ᱨᱮ ᱓᱑᱘ ᱜᱚᱴᱟᱝ ᱚᱲᱟᱜ ᱢᱮᱱᱟᱜᱼᱟ ᱟᱨ ᱱᱚᱶᱟ ᱫᱚ ᱢᱤᱫ ᱯᱨᱟᱭᱵᱷᱮᱴ ᱤᱱᱥᱴᱤᱴᱭᱩᱥᱚᱱ ᱦᱚᱛᱮᱛᱮ ᱪᱟᱪᱞᱟᱣ ᱦᱩᱭᱩᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱥᱮᱱᱮᱞᱮᱫᱤᱭᱟᱹ ᱠᱚ ᱞᱟᱹᱜᱤᱫ ᱛᱮ ᱱᱚᱣᱟ ᱦᱳᱴᱮᱞ ᱵᱮᱱᱟᱣ ᱟᱠᱟᱱᱟ ᱟᱨ ᱜᱨᱤᱱ ᱵᱤᱞᱰᱤᱝ ᱨᱮᱱᱟᱜ ᱥᱩᱵᱤᱫᱷᱟ ᱠᱚ ᱢᱟᱱᱟᱣ ᱵᱟᱛᱟᱣ ᱠᱟᱛᱮ ᱱᱚᱣᱟ ᱦᱳᱴᱮᱞ ᱵᱮᱱᱟᱣ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


 ᱜᱟᱱᱫᱷᱤᱱᱚᱜᱚᱨ ᱥᱚᱦᱚᱨᱤ ᱩᱛᱷᱱᱟᱹᱣ ᱟᱹᱭᱫᱟᱹᱨᱤ 

ᱛᱷᱚᱠ:ᱜᱟᱱᱫᱷᱤᱱᱚᱜᱚᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱚᱦᱢᱚᱫᱟᱵᱟᱫᱽ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱜᱟᱱᱫᱷᱤᱱᱚᱜᱚᱨ ᱨᱮ ᱥᱟᱜᱟᱲᱚᱢ